Suchinthana/ta-wikipedia huggingface dataset:
சும்பி பீடபூமி

சும்பி பீடபூமி (Chumbi Valley) (; )பூட்டான், இந்தியாவின் சிக்கிம் மாநிலம் மற்றும் சீனாவின் திபெத் தன்னாட்சிப் பகுதிகளுக்கிடையே இமயமலையில் குறுகிய முக்கோண வடிவில் அமைந்துள்ளது. இப்பீடபூமி திபெத்திற்கு சொந்தமானது.
இந்தியாவிற்கும், சீனாவிற்கும் இடையே அமைந்த நாதூ லா கணவாய் மற்றும் ஜெலெப் கணவாய்  சும்பி பீடபூமியில் அமைந்துள்ளது. சும்பி பீடபூமி, திபெத் தன்னாட்சிப் பகுதியின் யாதோங் கவுண்டியின் நிர்வாகத்தில் உள்ளது.

வரலாறு
சும்பி பீடபூமி 3000 மீட்டர் உயரத்தில் இமயமலையில் உள்ளது. 1904ல் பிரித்தானிய இந்தியாவின் படைகள் சும்பி பீடபூமியை திபெத்தியர்களிடமிருந்து கைப்பற்றி மூன்று ஆண்டுகள் தக்க வைத்திருந்தது. 8 பிப்ரவரி 1908ல் பிரித்தானியர்கள், சீனாவிடமிருந்து நட்ட ஈட்டுத் தொகை பெற்றுக் கொண்டு, சும்பி பீடபூமியை சீனர்களிடம் வழங்கினர்.

பிணக்கு

தற்போது சும்பி பீடபூமியின் தென்கிழக்கில் பூட்டான் நாட்டிற்கு சொந்தமான டோக்லாம் பகுதியில், சூன், 2017ல் சீன இராணுவம் சாலைகள், கட்டிடங்கள் அமைப்பதை, பூட்டானும், இந்தியாவும் எதிர்ப்பதால் டோக்லாம் பிணக்கு ஏற்பட்டுள்ளது.

இதனையும் காண்க
 டோக்லாம்
 டோக்லாம் பிணக்கு
 யாதோங் கவுண்டி

மேற்கோள்கள்
1911 Britannica Encyclopedia

வெளி இணைப்புகள்
 Sikkim impasse: What is the India-China-Bhutan border standoff?

திபெத்தின் புவியியல்
ஜீன் ஆடம்சன்

ஜீன் ஆடம்சன் எம்.பீ.ஈ (Jean Adamson  MBE-Order of the British Empire), (பிறப்பு: பிப்ரவரி 29, 1928) இவர் குழந்தைகளின் புத்தக எழுத்தாளர் மற்றும் படம் வரைபவர் ஆவார். அவரது நன்கு அறியப்பட்ட புத்தகங்கள் டாப்ஸி மற்றும் டிம் ஆகும். முதலாவது புத்தகம் 1960 இல் வெளியிடப்பட்டு, 2003 ஆம் ஆண்டில் மறுவெளியீடு செய்யப்பட்டது.

வாழ்க்கை மற்றும் தொழில் 
ஜீன் ஆடம்சன் தென்கிழக்கு லண்டனில் பெக்காமில் பிறந்தார். இலண்டன் பல்கலைக் கழகத்தில் கோல்ட்ஸ்மித்ஸ் கல்லூரியில் புத்தகங்களுக்கு ஓவியம் வரைதலைப் படிக்கும் முன், இலக்கணப் பள்ளியில் பயின்றார். பட்டம் பெற்ற பிறகு, அவர் பல்கலைக்கழகத்தில் படம் வரைதல் மற்றும் வடிவமைப்பு பற்றிக் கற்பித்தார். ஆடம்ஸன் பல்கலைக்கழகத்தில் படிக்கும்போது தனது எதிர்கால கணவரும் மற்றும் சக எழுத்தாளருமான கரெத் ஆடம்சனை சந்தித்தார். அவர்கள் 1957 இல் திருமணம் செய்து, நியூக்கேசல் நகருக்கு குடிபெயர்ந்தார்கள், அங்கே அவர்கள் இருவரும் குழந்தைகளுக்கான புத்தகங்களை எழுத ஆரம்பித்தார்கள்.

ஆடம்சன் 1968 ஆம் ஆண்டில் இருந்து, இங்கிலாந்தின் கேம்பிரிட்ஜ்ஷயரில் உள்ள ஸ்ட்ரெத்தாமில் வாழ்ந்து வந்தார். திருமணமாகி 25 ஆண்டுகளுக்குப் பிறகு, 1982ல்  கரெத் மூளையில் ஏற்பட்ட கட்டியின் காரணமாக இறந்தார். செப்டம்பர் 2009 ஆம் ஆண்டு ஸ்ட்ரெத்தாமில் நடைபயிற்சி மேற்கொண்டபோது ஆடம்சன் கொள்ளையரால் தாக்கப்பட்டார். அந்நிகழ்வில் அவரது கை முறிந்தது.

விருதுகள் 
ஆடம்ஸன் 1999 ல் குழந்தைகளுக்கான இலக்கியத்திற்கு ஆற்றிய சேவைக்காக பிரித்தானிய சாம்ராஜ்யத்தின் மிகச் சிறந்த ஒழுங்கின உறுப்பினர் ஆனார். பின்னர் 2016 ஆம் ஆண்டில் தனது கோல்ட்ஸ்மித்ஸ் கல்லூரியின் கெளரவ உறுப்பினர் ஆக்கப்பட்டார்.

மேற்கோள்கள்

1928 பிறப்புகள்
வாழும் நபர்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஆங்கில எழுத்தாளர்கள்
மிச்மி மலைகள்

மிச்மி மலைகள் (Mishmi Hills) இந்தியாவின் வடகிழக்கில், மத்திய அருணாச்சலப் பிரதேசத்தில் உள்ளது. இவைகள் சான்-மலேசியா தட்டின் ஒரு பகுதி ஆகும். இதன் பதிவு செய்யப்பட்ட உயரமானது 5140 அடி. இம்மலைகள் இமயமலைத்தொடரின் தெற்கு நோக்கிய விரிவாக்கமாகவும் மற்றும் இதன் வடக்கு மற்றும் கிழக்குப் பகுதிகள் சீனாவையும் தொடுகிறது. இவை மூன்று புவியியல் பிரிவுகளாக உள்ளது.

வடகிழக்கு இமயமலை மற்றும்  அரக்கான் மலைகள் இணையும் இடத்தில் இம்மலைகள் இருக்கின்றன. இமயமலை கூர்மையான வில் போன்று வளைந்து இந்தியா-பர்மா மலைத்தொடர்களை சந்திக்கின்றன.

அறிமுகம்

புவியியல் முறையில் மிச்மி மலைகள் இரண்டு பிரிவுகளாக பிரிக்கப்பட்டுள்ளது. ஒன்று பிரம்மபுத்திரா ஆற்றின் கிளைநதிகளால் உருவான வெள்ள சமவெளிகள் மற்றொன்று அருணாச்சல இமயமலை. பனிமூடிய மலைகள், கீழ் இமயமலைத் தொடர் மற்றும் சிவாலிக் மலைத் தொடர் ஆகியாவை அருணாச்சல இமயமலையில் அடங்கும். மிகவும் சரிவான நிலவமைப்பு மற்றும் அதிக மழைப்பொழிவு ஆகியவை இம்மலைப் பகுதியில் காணப்படுகின்றன. இம்மலைப்பகுதியின் பெரும் பகுதி திபாங் பள்ளத்தாக்கில் உள்ளன.

நிர்வாகம்

1948-ஆம் ஆண்டில் மிச்மி மலைகள் மாவட்டமாக அறிவிக்கப்பட்டது. மீண்டும் 1951-ஆம் ஆண்டில் சமவெளி பகுதிகள் அசாமின் நிர்வாக சட்ட ஆட்சிக்கு மாற்றப்பட்டது.

தாவரங்கள் மற்றும் விலங்குகள்

மிச்மி மலைகளில் பருவ மழைக்கு முன்பு மார்ச்சு மாதத்திலிருந்து அதிக மழைப் பொழிவு இருக்கும். ஈரப்பதம் மற்றும் மழைப் பொழிவு 90% ஆக இருக்கும். சுமார் 6000 தாவர இனங்களும், 100 பாலூட்டிகளும் மற்றும் சுமார் 700 பறவை இனங்களும் இங்குள்ளன. இங்கு நிறைய பட்டாம்பூச்சிகளும் மற்றும் வேறு பூச்சிகளும் இருக்கின்றன. ஊசியிலைகள், பசும்புல் நிலம், மூங்கில்கள் மற்றும் புல்வெளிகள் இங்கு காணப்படுகின்றன. புலி, பொதுவான சிறுத்தைகள், பனி சிறுத்தைகள், காட்டுப் பூனைகள் மற்றும் சிறுத்தை பூனைகள் இங்கு காணப்படுகின்றன. அழிந்து கொண்டிருக்கும் இனமான சிகப்பு பாண்டாக்கள் இதன் வடக்கு எல்லையில் காணப்படுகின்றன.

மேற்கோள்கள்

வெளிப்புற இணைப்புகள்

http://arunachalforests.gov.in/
http://www.ecotrailsindia.com/destination.aspx?destination=Mishmi%20Hills
இந்திய மலைகள்
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
மாருதி 800

மாருதி 800 (Maruti 800) என்பது மாருதி சுசூக்கி நிறுவனத்தால் இந்தியாவில் தயாரிக்கப்பட்ட சிறியரக காராகும். துவக்கத்தில் இதன் விலை 53000 ஆகும். இந்த மாதிரி வண்டிகள்  1983 முதல் 2014 சனவரி 18 வரை தயாரிக்கப்பட்டன.   முதல் தலைமுறை (SS80) 1979 சுசூகி ஃப்ரான்ட்டியை அடிப்படையாகக் கொண்டது மற்றும் 800 cc F8B எஞ்சினைக் கொண்டு இருந்தது. இது  இந்தியாவில் மிகவும் செல்வாக்கு செலுத்திய வாகனமாக பரவலாக இருந்தது. தயாரிக்கப்பட்ட 2.87 மில்லியன் 800 மகிழுந்துகளில், 2.66 மில்லியன் மகிழுந்துகள் இந்தியாவில் விற்பனை செய்யப்பட்டன.

30 ஆண்டுகளுக்கு மேலாக மாருதி 800 இந்தியாவில் ஆரம்பகாலத்தில் மிக அதிகமாக உற்பத்தி செய்யப்பட்ட மகிழுந்தான இந்துஸ்தான் அம்பாசிடருக்கு அடுத்த படியாக தயாரிக்கபட்ட மகிழுந்தாகும். இவை இந்தியாவில் தாராளமயமாக்கலுக்கு முன்பாகவே ஜப்பானின் சுசூக்கி நிறுவனத்துடன் இந்திய ஒன்றிய அரசு கூட்டு சேர்ந்து உருவாக்கிய மாருதி நிறுவனத்தால் இந்த மகிழுந்து உருவாக்கப்பட்டது. ஏறக்குறைய 30 ஆண்டுகளில் பல்வேறு மாற்றங்களுடன் இந்திய மக்களின் நம்பிக்கையைப் பெற்று, நடுத்தர மக்களும் மகிழுந்தை வாங்க முடியும் என்ற நிலையை ஏற்படுத்தியது இது.வின் இந்துஸ்தான் மோட்டார்ஸ் நிறுவனத்தால் 1984 முதல் 2002 வரை தயாரிக்கப்பட்ட ஒரு மகிழுந்து ஆகும்.

மேற்கோள்கள் 

தானுந்துகள்
பிரிவினை அருங்காட்சியகம்

பிரிவினை அருங்காட்சியகம் (Partition Museum)  என்பது இந்தியாவின்,  அமிர்தசரசின் டவுன் ஹால் கட்டடத்தில் அமைக்கப்பட்ட ஒரு அருங்காட்சியகமாகும். பிரித்தானிய இந்தியாவானது இரு நாடுகளாக இந்தியா மற்றும் பாகிஸ்தானாக பிரிந்தபோது, அந்தப் பிரிவினையைத் தொடர்ந்து ஏற்பட்ட கலவரங்களுடன் தொடர்புடைய பொருட்கள், ஆவணங்கள், அடையாள அட்டைகள், அகதிகள் கொண்டுசென்ற ஆடைகள், டிரங்க் பெட்டிகள், கலைப் படைப்புகள் போன்றவை பதினான்கு கேலரிகளில் தொகுப்புக்  களஞ்சியமாக இடம்பெற்றுள்ளன. இந்த அருங்காட்சியகம் 17,000 சதுர அடியில் அமைக்கப்பட்டிருக்கிறது. அருங்காட்சியகம் 2016 அக்டோபர் 24 அன்று திறந்து வைக்கப்பட்டது.

வரலாறு 

1947 ஆம் ஆண்டு பிரித்தானியாவின் இந்தியாவானது இந்தியா, பாகிஸ்தான் என இருநாடுகளாக பிரிக்கப்பட்டது. பிரித்தானிய வழக்கறிஞர் சிரில் ராட்க்ளிஃப்பின் வரைபடத்தில் வரையப்பட்ட பிரிவினை எல்லைக் கோடுகள் பஞ்சாப் மாநிலத்தை மேற்கு பஞ்சாப் மற்றும் கிழக்கு பஞ்சாப் என சமய அடிப்படையில் பிரித்தது. இதன் விளைவாக, லட்சக்கணக்கானோர் ஒரே நாளில் தாங்கள் வாழும் நிலம் தங்களுக்கு எதிரான எல்லையில் இருப்பதைக்  கண்டனர். பல்வேறு மதிப்பீடுகளின்படி, ஆகஸ்ட் 1947 முதல் ஜனவரி 1948 வரையிலான பிரிவினைக்குப் பின் ஏற்பட்ட கலவரங்களில் 800,000 க்கும் அதிகமான முஸ்லிம்கள், இந்துக்கள், சீக்கியர்கள் கொல்லப்பட்டனர். மேலும் 1,400,000 க்கும் அதிகமானோர் அகதிகளாக ஆயினர்.

பஞ்சாப் அரசாங்கம் இந்த அருங்காட்சியகத்தை ஐக்கிய இராச்சியத்தின் கலை மற்றும் கலாச்சார மரபு அறக்கட்டளையுடன் (TAACHT) நிறுவியது.

மேற்கோள்கள் 

பஞ்சாப் (இந்தியா) அருங்காட்சியகங்கள்
அம்ரித்சர்
சியோத் குகைகள்

சியோத் குகைகள் (Siyot caves), இதனை கதேஷ்வரர் பௌத்த குகைகள் என்றும் அழைப்பர். இவைகள் ஐந்து பௌத்த குடைவரைக் குகைளின் தொகுதியாகும். இக்குகைகள் குசராத்து மாநிலத்தின் கட்ச் மாவட்டத்தின், லக்பத் தாலுக்காவின் சியோத் கிராமத்தில் உள்ளது.

இதன் முதன்மைக் குகையில் கிபி முதல் அல்லது இரண்டாம் நூற்றாண்டின் சிவன் சன்னதி அமைந்துள்ளது.

பின்னர் இக்குடைவரை குகைகளை பௌத்த பிக்குகள் பயன்படுத்தினர். இக்குகையில் பிராமி எழுத்துகளால் எழுதப்பட்ட கல்வெட்டுக்கள் உள்ளது. பிற நான்கு குகைகள் ஒற்றை அறைகளுடன் உள்ளது.

கிபி ஏழாம் நூற்றாண்டில், சிந்து ஆற்றின் கழிமுகத்தில் இருந்த எண்பது குகைகளின் ஒரு தொகுப்பாக சியோத் குகைகள் இருந்ததாக சீன பௌத்த அறிஞர்  யுவான் சுவாங் கருதுகிறார்..

சியோத் கிராமத்தில் 1988-1989ல் நடைபெற்ற தொல்லியல் அகழாய்வில், கௌதம புத்தர் உருவம் பொறித்த களிமண் சிலைகளும், பிராமி மற்றும் தேவநாகரி எழுத்துகள் கொண்ட கல்வெட்டுக் குறிப்புகளும் கிடைத்துள்ளது. மேலும் செப்பு மோதிரங்கள், சுடுமண்ணால் செய்யப்பட்ட நந்தி உருவங்கள், மணிகள், சங்கிலிகள், நாணயங்கள், மட்பாண்டங்கள் கிடைத்துள்ளது.
 
அகழ்வாய்வின் படி, இப்பகுதியை சைவர்களிடமிருந்து பௌத்தர்கள் கைப்பற்றிய பின்னர், மீண்டும் 12 அல்லது 13ம் நூற்றாண்டில் மீண்டும் சைவர்களால் இக்குகைகள் பயன்படுத்தப்பட்டுள்ளது.

மிகவும் தொன்மையான படிகளுடன் கூடிய கிணறு இக்குகைகளின் அருகே உள்ளது.

மேற்கோள்கள்

குசராத்து
கட்சு மாவட்டம்
இந்தியக் கட்டிடக்கலை
இந்தியாவில் உள்ள குகைகள்
குடைவரைகள்
குஜராத்தின் தொல்லியற்களங்கள்
பாஜா குகைகள்

பாஜா குகைகள் அல்லது பஜே குகைகள் (Bhaja Caves or Bhaje caves) (மராத்தி: भाजे) இருபத்தி இரண்டு குகைகளின் தொகுப்பாகும். கிமு இரண்டாம் நூற்றாண்டைச் சேர்ந்த இக்குடைவரை குகைகள், மகாராட்டிரா மாநிலத்தின் புனே மாவட்டத்தில் உள்ள  லோணாவாலா அருகில்  பாஜா கிராமத்தில்   நானூறு அடி உயரத்தில் உள்ளது. மல்வலி  தொடருந்து நிலையம், பாஜே கிராமத்தின் அருகில் உள்ளது. இதனருகே கர்லா குகைகள் மற்றும் பேட்சே குகைகள் உள்ளது.

இந்தியத் தொல்லியல் ஆய்வகம் இக்குகைகளை தேசிய முக்கியத்துவம் வாய்ந்த நினைவுச் சின்னங்களாக அறிவித்துள்ளது.

ஈனயானம் பௌத்தப் பிரிவினருக்கு உரிய இக்குகைள், 14 தூபிகள் கொண்டுள்ளது. இத்தூபிகளில் சிலவற்றில் அம்பினிகா , தம்மகிரி மற்றும் சங்கதினா  போன்ற பிக்குகள் மற்றும் பிக்குணிகள்  பெயர் பொறிக்கப்பட்டுள்ளது. 
 
புகழ் பெற்ற குகை எண் 12ல் உள்ள சைத்தியத்தில் , மரவேலைப்பாடுகளுடன், லாட வடிவ மேற்கூரை கொண்டுள்ளது. குகை எண் 28ல் உள்ள புத்த விகாரத்தின் முற்றவெளியில் அழகிய தூண்களைக் கொண்டுள்ளது. இக்குகைகள் அழகிய மரவேலைப்பாடுகளுக்கு புகழ் பெற்றதாகும்.  இரண்டாயிரம் ஆண்டுகளுக்கு முந்தைய  மிருதங்கம் இசைக்கும் மரச்சிற்பங்கள் மற்றும் நடனமாடும் மங்கைகையர்களின் சிற்பங்கள் கொண்டுள்ளது.

இக்குகைகளின் சிற்பங்கள், தலை அலங்காரம், மாலைகள் மற்றும் நகை வேலைபாடுகளுடன் கூடியது.

குகை எண் 29ல் உள்ள விகாரையில் தேரோட்டும் சூரியன், யானைச் சவாரி செய்யும் இந்திரன் மற்றும் நுழைவு வாயில்களில் துவாரபாலகர்களின் சிற்பங்கள் கொண்டுள்ளது.

படக்காட்சிகள்

மேற்கோள்கள்

வெளி இணைப்புகள்

 பாஜா குகைகளின் காணொளி
 "Indian Tourist sites – In the footsteps of the Buddha"

மகாராட்டிரத்தில் உள்ள குகைகள்
இந்தியத் தொல்லியற்களங்கள்
இந்தியக் குடைவரைக் கோயில்கள்
புனே மாவட்டம்
பௌத்த கட்டடக்கலை
போரசீன்

போரசீன் (Borazine)என்பது (BH)3(NH)3  என்ற வேதி வாய்பாடு உடைய கனிமச் சேர்மம். இந்த வளையச்சேர்மத்தில், மூன்று BH அலகுகள் மற்றும் மூன்று NH அலகுகள் மாறி மாறி அமைந்துள்ளன. இது பென்சீனுடன் ஒத்த எலக்ட்ரான் எண்ணிக்கை மற்றும் சமகட்டமைப்பைக் கொண்டுள்ளது. பென்சீன் போன்றே போரசீனும் ஒரு நிறமற்ற திரவமாகும். இதனால், போரசீன் சில நேரங்களில் "கனிம பென்சீன்" என்றும் குறிப்பிடப்படுகிறது.

தொகுப்பு 
ஆல்பிரட்சுடோக் (Alfred Stock) மற்றும் ஐரிச் போலந்து (Erich Pohland) என்ற வேதியியளாலாளர்களால் 1926 ஆம் ஆண்டு அம்மோனியா மற்றும் டைபோரேன் உடன் இணைத்து ஏற்படுத்திய வினைமாற்றத்தின் வழி  இச்சேர்மம் கண்டறியப்பட்டது.

1:2 என்ற விகிதத்தில் 250-300 °C வெப்பநிலையில் டைபோரேன் மற்றும் அம்மோனியாவில் இருந்து 50% போரசீன் தொகுக்கப்படுகிறது.

:3 B2H6 + 6 NH3 → 2 B3H6N3 + 12 H2

இலித்தியம் போரோஐதரேட்டு மற்றும் அம்மோனியம் குளோரைடு இவற்றிலிருந்தும் போரசீன் பெறப்படுகிறது.

 3 LiBH4 + 3 NH4Cl → B3H6N3 + 3 LiCl + 9 H2

இரண்டு படி செயல்முறையில், முதல் படியில் போரான் டிரைகுளோரைடு, டிரைகுளோரோபென்சீனாக மாற்றப்படுகிறது.

:3 BCl3 + 3 NH4Cl → Cl3B3H3N3 + 9 HCl

இந்த B-Cl பிணைப்புகள் பின்னர் B-H பிணைப்புகளாக மாற்றப்படுகிறது.

:2 Cl3B3H3N3 + 6 NaBH4 → 2 B3H6N3 + 3 B2H6 + 6 NaCl

பண்புகள் 

போரசீன் நறுமண வாசனை கொண்ட நிறமற்ற திரவம் . நீரில் நீராப்பகுப்படைந்து போரிக் அமிலம், அம்மோனியா, ஐதரசனாக மாறுகிறது. போரசீனின், ஒரு நிலையான வெப்ப அடக்கம் மாற்றம் உருவாக்கம் (standard enthalpy change of formation) ΔHf , -531 kJ/mol, வெப்பநிலையில் மிகவும் நிலையானது.

அமைப்பு மற்றும் பிணைப்பு 

போரசீன், பென்சீனுடன் சமகட்டமைப்பைக் கொண்டுள்ளது. இங்கு ஆறு B-N பிணைப்புகளின் நீளம் 1.436 Å. பென்சீனில் கார்பன்–கார்பன் பிணைப்புகளின்  குறுகிய நீளம் 1.397 Å. போரான்–நைட்ரசன் ஒற்றை பிணைப்பு நீளம் 0.151 nm மற்றும் போரான்–நைட்ரசன் இரட்டை பிணைப்பு நீளம் 0.131 nm  இவை இரண்டிற்கும் இடையே போரான்-நைட்ரசன் பிணைப்பு நீளம் உள்ளது . நைட்ரசனின் தனித்த-ஜோடிஇலக்ட்ரான்களின் பகுதியளவு உள்ளடங்காத்தன்மையே இதற்கு காரணமாக கூறப்படுகிறது.

பெளலிங் அளவில் ஒப்பிடும்போது போரானின் இலத்திரன்இழுதிறன்(2.04), நைட்ரசன் (3.04) மற்றும் போரான் அணுவின் இலத்திரான் குறைபாடு, நைட்ரசனின் தனித்த ஐோடி இலத்திரான்கள் இவைகளினால் போரசீன் மாற்று உடனிசைவுக் கட்டமைப்புளைக் கொண்டுள்ளது.

போரான் ஒரு லூயிஸ் அமிலமாகும் மற்றும் நைட்ரசன் ஒரு லூயிஸ் காரம்.

வினைகள் 

பென்சீனுடன் ஒப்பிடுகைகளில் போரசீன் அதிக வினைத்திறன் உடையது. ஐதரசன் குளோரைடு உடன் கூட்டுப்பொருளைத் தருகிறது. ஆனால், ஐதரசன் குளோரைடு உடன் பென்சீன் வினைபுரிவதில்லை.

:B3N3H6 + 3 HCl → B3N3H9Cl3

 போரசீன், ஐதரசன் குளோரைடு உடனான சேர்க்கை வினை

:B3N3H9Cl3 + NaBH4 → (BH4N)3

 சோடியம் போரோஐதரைடு உடனான குறைப்பு வினை.

தொடர்புடைய சேர்மங்கள் 

கார்போரசீன் மற்றொரு ஆறு உறுப்புகளைக் வளையத்தில் கொண்டுள்ள அரோமேடிக் சேர்மம். இதில் இரண்டு கார்பன் அணுக்கள், இரண்டு நைட்ரசன் அணுக்கள் மற்றும் இரண்டு போரான் அணுக்கள் எதிரெதிர் ஜோடிகளாக உள்ளன.

மேலும் காண்க 
 அசாபோரேன்
 1,2-டைஐதரோ-1.2-அசோபோரேன் (1,2-Dihydro-1,2-azaborine) — ஒரு அரோமேடிக் வேதியியல் சேர்மம். இதன் பண்புகள் பென்சீன் மற்றும் போரசீன் இவற்றிற்கு இடைபட்டதாக உள்ளது.

மேற்கோள்கள்

வெளி இணைப்புகள் 

நைதரசன் பல்லினவளையங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
போரான் பல்லின வளையங்கள்
போரான்-நைட்ரசன் சேர்மங்கள்
உதயப்பெருமாள் கவுண்டர்

துப்பாக்கிகவுண்டர் என்கின்ற உதயப்பெருமாள்கவுண்டர் சிவகங்கைச் சீமையைச் சேர்ந்த இந்திய விடுதலை போராட்ட வீரர் ஆவார்.

வரலாறு 
துப்பாக்கிகவுண்டர் என்கின்ற உதயப்பெருமாள்கவுண்டர், தருமபுரி மாவட்டத்தைச் சேர்ந்த கன்னக்குலம் கிராமத்தில் கொங்கு வேளாளர் கவுண்டர் குடும்பத்தில் சாத்தந்தை  கி.பி.17 ஆம் நூற்றாண்டின் இறுதியில் பிறந்தவர். 15 ஆண்டுகள் ஆங்கிலேயப் படையில் சேர்ந்து துப்பாக்கி சுடுதல், தோட்டாக்கள் தயாரித்தல், வெடிகுண்டு தயாரித்தல் ஆகியவற்றில் பயிற்சி பெற்று மிகச்சிறப்பாக செயல்பட்டதால் துப்பாக்கி கவுண்டர் என்றும் அழைக்கப்பட்டார். மருது சகோதரர்களின் விடுதலைப் போராட்டப் படையில் துப்பாக்கிப் பிரிவின் தளபதியாகப் பணியாற்றினார்.

பணிகள் 
 
 பெரியமருது சிவகங்கை சீமை படையில் துப்பாக்கிப்படை பிரிவை ஏற்படுத்தி இவரை படைத்தளபதியாக நியமித்தார்.
 1801 ஆம் ஆண்டு ஜூன் 7 -ல் மேஜர் கிரே தலைமையில் பிரித்தானிய படை வருவதை அறிந்த இவர், கொல்லாரிப் போர் முறையில் தாக்குதல் நடத்தி மேஜர் கிரேயை துப்பாக்கியால் சுட்டு வீழ்த்தினார்.
 திருப்பாச்சேத்தி ஊரின் அம்பலக்காரராக மருதிருவரால் நியமிக்கப்பட்டார்.
 திருப்பாச்சேத்தி ஊரில் வெட்டரிவாள் அடிக்கும் பணியை தொடங்கி வைத்தார்.

மறைவு 
1801-ல் அக்டோபர் 1 -இல் காளையார் கோவிலில் வெள்ளையருக்கும் சிவகங்கை சீமை படைக்கும் நடந்த போரில் தனது மார்பில் பீரங்கி குண்டுகளைத் தாங்கி இவர் வீரமரணம் அடைந்தார்.

வாரிசுகள் 
இவரின் வாரிசுகள் தற்பொழுதும் திருப்பாச்சேத்தியில் வாழ்ந்து வருகிறார்கள். இவர்களே இவ்வூரின் அம்பலக்காரகளாக இருந்து வருகின்றனர். துப்பாக்கி கவுண்டர் இறப்பிற்கு பின்னர் அவரின் மனைவி தனது வாரிசுகளுக்கு பிள்ளை பட்டம் சூட்டி சைவ வேளாளர் பிரிவில் திருமணம் செய்து வைத்தார். தற்பொழுதும் இவரின் வாரிசுகள் கவுண்டபுரத்தார் என ஊர்மக்களால் அழைக்கப்படுகின்றனர். இவர்கள் வாழும் பகுதி கவுண்டவளவு என்று அழைக்கப்படுகிறது.

சிலை 
இவரது சிலையை காளையார் கோவில் முன்னாள் மருது சகோதரர்கள் நிறுவியுள்ளனர். இவரின் சிலைக்கு பூசையும் நடைபெறுகிறது.

மேற்கோள்கள்

வெளி இணைப்புகள் 
துப்பாக்கிக் கவுண்டர், முனைவர் கி. காளைராசன் - மிந்தமிழ் மேடை, கூகுள் புக்சு, பார்த்த நாள்: செப்டம்பர் 1, 2017.

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டு இந்திய விடுதலைப் போராட்ட வீரர்கள்
இந்தியப் புரட்சியாளர்கள்
1801 இறப்புகள்
கர்லா குகைகள்

கர்லா குகைகள், (Karla Caves or Karle Caves) பண்டய இந்தியாவின் பௌத்த சமயக் குடைவரைக் குகைகள் ஆகும். மூன்றடுக்கு கொண்ட  இக்குகைகளின் வளாகம் மகாராட்டிரா மாநிலத்தின் புனே மாவட்டத்தில் உள்ள லோணோவாலாவிலிருந்து 11 கீமீ தொலைவில் உள்ள கர்லி கிராமத்தின் மலையில் அமைந்துள்ளது.

கர்லா குகைகள் புனே நகரத்திலிருந்து 60 கிமீ தொலைவில் உள்ளது. இக்குகைகளை இந்தியத் தொல்லியல் ஆய்வகம், பாதுக்காக்கப்பட்ட தேசிய நினைவுச் சின்னங்களாக பராமரிக்கிறது.

இப்பௌத்தக் குடைவரைக் கோயில்களை, மேற்கு சத்ரபதி மன்னர் நகபானர் கிபி 160ல்  எழுப்பினார்.

அமைப்பு
வரலாற்றுக் காலத்தின் துவக்கத்தில், மகாசங்க பௌத்தப் பிரிவினருடன் கர்லி குகைகள் தொடர்புறுத்திப் பேசப்படுகிறது. கிமு இரண்டாம் நூற்றாண்டு முதல் கர்லி குகைகள், பௌத்தப் பிக்குகளின் விகாரைகளாக இருந்தது.   
இவ்விகாரை  15 மீட்டர் உயரமுள்ள இரண்டு பெருந்தூபிகளுடன் இருந்தது. அதில் ஒன்று சிதிலமைடந்துள்ளது. நன்குள்ள வேறு ஒரு தூபியில், மும்பைப் பகுதியின் கோலி இன மக்கள் வணங்கும் தெய்வமான இக்வீராவின்  சிற்பம் காணப்படுகிறது.

கட்டிடக்கலை
கர்லா குகைகளின் குடைவரைக் கோயில்களின் வளாகம், ஒளியும், காற்றும் புகும்படியான கற்சன்னல்கள் கொண்டுள்ளது.

இதன் முதன்மைக் குகையில் கிமு முதல் நூற்றாண்டில் பிக்குகள் பிரார்த்தனை செய்ய, 14 மீட்டர் உயரம், 45 மீட்டர் நீளம்,  கொண்ட மிகப்பெரிய சைத்தியம் அமைக்கப்பட்டுள்ளது. சைத்திய மண்டபத்தின் தூண்களில் ஆண்கள், பெண்கள் மற்றும் சிங்கம், யானை போன்ற விலங்குகளின் சிற்பங்கள் செதுக்கப்பட்டுள்ளது.

பிக்குகள் தங்குவதற்கான விகாரைகள் இக்குகை வளாகத்தில் குடையப்பட்டுள்ளது.
குகைகள் வளைவுகளுடன் கூடிய நுழைவு வாயில்கள் கொண்டது.  இங்குள்ள தூண்களில், இக்குடைவரைக் குகைகளை எழுப்பதற்கு நன்கொடை தந்தவர்களின் பெயர்கள் பிராமி எழுத்தில் செதுக்கப்பட்டுள்ளது.

குகையின் வெளிமுகப்பில் உள்ள மரச்சிற்ப வளவுகளில் சிக்கலான விவரங்கள் உள்ளன. 
குகையின் மையப்பகுதியில் உள்ள பெரிய லாட வடிவ தோரணத்தில் அழகிய  பூவணி வேலைபாடுகள் கொண்டுள்ளது.
மூடிய கல் முகப்பிற்கும், தோரணத்திற்கும் இடையே, அசோகத் தூண் நிறுவப்பட்டுள்ளது. மேலும் மழை நீரை தேக்கி வைத்து குடிப்பதற்கு, பாறையை குடைந்து கிணறு போன்று வெட்டப்பட்டுள்ளது.

படக்காட்சியகம்

இதனையும் காண்க
பௌத்த யாத்திரைத் தலங்கள்
 மேற்கு சத்ரபதிகள்
 நகபானர்

மேற்கோள்கள்

வெளி இணைப்புகள் 

 Karla Caves – Ancient Buddhist rock-cut cave
 Flonnet.com article on caves of Western India 
கர்லா குகைகள் - காணொளி

பௌத்த தொல்லியற்களங்கள்
மகாராட்டிரத்தில் உள்ள குகைகள்
இந்தியக் குடைவரைக் கோயில்கள்
புனே மாவட்டம்
பௌத்த கட்டடக்கலை
குர்பச்சன் சிங் தலிப்

சர்தார் குர்பச்சன் சிங் தலிப் (1911-1986) என்பவர் சீக்கிய வரலாற்று அறிஞர் மற்றும் நூலாசிரியர் ஆவார். பஞ்சாப் சங்ரூர் மாவட்டத்தில் மூனக் என்னும் ஊரில் பிறந்தார்.  1985 இல் பத்ம பூசண் விருது பெற்றவர். 
இலாகூரில் சீக் தேசியக் கல்லுரியில் பேராசிரியராகவும் பனாரசு இந்து பல்கலைக் கழகத்தில் சீக்கிய மத ஆராய்ச்சி குருநானக் இருக்கை என்ற பதவியிலும் இருந்தார். 
புது தில்லி வரலாற்று ஆராய்ச்சி இந்தியக் கவுன்சிலின் மதிப்புறு உறுப்பினராகவும் இருந்தார்.

எழுதிய நூல்களில் சில

 பஞ்சாபில் சிக்கியர்கள் மற்றும் இந்துக்கள் மீது முசுலீம் லீகு நிகழ்த்திய தாக்குதல்கள். 
 இந்திய சமுகத்தில் குரு கோவிந்த் சிங் தாக்கம். 
 குரு நானக்கின் ஆளுமையும் தீர்க்க தரிசனமும். 
 வீர் சிங்கின் வரலாறும் ஆக்கங்களும். 
 குரு தேக் பகதூர்-பின்புலமும் ஈகமும். 
 குரு கிரந்த் சாகிப்-ஆங்கில மொழி பெயர்ப்பு 4 தொகுதிகள்.

மேற்கோள்

வெளி இணைப்புகள் 
History of Sikhism
Personalities of Sikhism

சீக்கியர்கள்
பத்ம பூசண் விருது பெற்றவர்கள்
1911 பிறப்புகள்
1986 இறப்புகள்
மேயரின் வினைக்காரணி

மேயரின் வினைக்காரணி (Mayer's reagent) என்பது ஒரு ஆல்கலாய்டு தன்மை வாய்ந்த, இயற்கைப் பொருட்களில் ஆல்க்கலாய்டுகளைக் கண்டறிய உதவக்கூடிய, ஆல்க்கலாய்டுகளை வீழ்படிவாக்கும் வினைக்காரணியாகும். மேயரின் வினைக்காரணியானது தேவைப்படும் நேரத்தில் உடனுக்குடன் தயாரித்துக் கொள்ளப்பட வேண்டிய ஒன்றாகும். இது பாதரச குளோரைடு (1.36 கி) மற்றும் பொட்டாசியம் அயோடைடு (5.00 கி) கலந்த கலவையை நீரில் (100.0 மிலி) கரைத்துப் பெறப்படுகிறது. பெரும்பாலான ஆல்க்கலாய்டுகள் நடுநிலைத் தன்மையுடைய அல்லது சிறிதளவு அமிலத்தன்மையுடைய கரைசல்களிலிருந்து மேயரின் வினைக்காரணியால் (பொட்டாசியம் பாதரச அயோடைடு கரைசல்) வெண்ணெய் போன்ற நிறமுடைய வீழ்படிவாக்கப்படுகின்றன. இந்த சோதனையானது செருமானிய நாட்டு வேதியியலானர் ஜுலியசு இராபர்ட் வான் மேயர் (1814–1878) என்பவரால் கண்டறியப்பட்டது.

மேற்கோள்கள் 

ஆல்கலாய்டுகள்
வேதியியல் பரிசோதனைகள்
பாதரச(II) சேர்மங்கள்
பொட்டாசியம் சேர்மங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
முகம்மது தசுலீமுத்தீன்

முகமது தசுலிமுதீன் (Mohammed Taslimuddin) இந்தியவைச் சேர்ந்த ஓர் அரசியல்வாதியாவார். 1943 ஆம் ஆண்டு சனவரி மாதம் 4 ஆம் தேதி இவர் பிறந்தார். இராசுட்ரிய சனதா தளம் கட்சியில் ஒரு மூத்த தலைவராக கருதப்பட்டார். இவர் பீகார் மாநிலம் அரரியா மாவட்டத்தில் உள்ள சிசௌனா கிராமத்தைச் சேர்ந்தவராவார். தனது அரசியல் வாழ்க்கையை ஒரு சர்பஞ்சாகத் தொடங்கினார். 1969 ஆம் ஆண்டில் முதல் முறையாக பீகார் சட்டமன்றத்திற்கு தேர்ந்தெடுக்கப்பட்டார். எட்டு முறை சட்டமன்ற உறுப்பினராகப் பணியாற்றினார். 1989 ஆம் ஆண்டில் இவர் முதன்முதலில் பூர்ணியா தொகுதியில் இருந்து மக்களவைக்கு தேர்ந்தெடுக்கப்பட்டார். 1996, 1998 மற்றும் 2004 ஆகிய ஆண்டுகளில் கிசன்கஞ்சு தொகுதியில் இருந்து மூன்று முறை நாடாளுமன்ற உறுப்பினராகத் தேர்ந்தெடுக்கப்பட்டார். அரரியா தொகுதியில் இருந்து தேர்ந்தெடுக்கப்பட்ட பின்னர் 16 ஆவது மக்களவையில் இறுதியாக நாடாளுமன்ற உறுப்பினராகப் பணிபுரிந்தார். 

சென்னையில் சுவாசக் கோளாறுக்காக சிகிச்சை பெற்று வந்த முகமது தசுலிமுதீன் தன்னுடைய 74 ஆவது வயதில் 2017 ஆம் ஆண்டு செப்டம்பர் மாதம் 19 ஆம் தேதியன்று இறந்தார். சிசௌனா இயோகிகாட்டில் உள்ள பிறந்த இடத்தில் அரசு மரியாதையுடன் இவர் அடக்கம் செய்யப்பட்டார்.

அரசியல் வரலாறு
முகமது தசுலிமுதீன் 1943 ஆம் ஆண்டு பீகார் மாநிலம் அராரியா மாவட்டத்தில் உள்ள சிசௌனா கிராமத்தில் பிறந்தார். 1969 ஆம் ஆண்டில் , முதன்முறையாக காங்கிரசு கட்சியின் வேட்பாளராக பீகார் சட்டமன்றத்திற்குத் தேர்ந்தெடுக்கப்பட்டார். 1989 ஆம் ஆண்டில் சனதா தளம் கட்சியின் வேட்பாளராக பூர்ணியா தொகுதியில் போட்டியிட்டு வெற்றி பெற்றார். பின்னர் 1996, 1998, 2004 மற்றும் 2014 ஆம் ஆண்டுகளிலும் பீகார் மாநிலம் பூர்ணியா மாவட்டத்தில் இருந்து சனதா தள வேட்பாளராகத் தேர்ந்தெடுக்கப்பட்டார். 1995 ஆம் ஆண்டு இயோகிகாட்டு தொகுதியில் சமாச்வாதி கட்சி வேட்பாளராக போட்டியிட்டு வெற்றி பெற்றார். 1996 ஆம் ஆண்டில் கிசன்கஞ்சு தொகுதியில் சனதா தளம் சார்பில் மக்களவைத் தொகுதியில் போட்டியிட்டு வெற்றி பெற்றார். 1996 ஆம் ஆண்டு தேவகவுடா ஆட்சியில் மத்திய உள்துறை இணை அமைச்சராக இருந்தார்.

மேற்கோள்கள் 

வாழும் நபர்கள்
9வது மக்களவை உறுப்பினர்கள்
11வது மக்களவை உறுப்பினர்கள்
12வது மக்களவை உறுப்பினர்கள்
14வது மக்களவை உறுப்பினர்கள்
16வது மக்களவை உறுப்பினர்கள்
பீகார் அரசியல்வாதிகள்
1943 பிறப்புகள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
2017 இறப்புகள்
அஜித் தோவல்

அஜீத் குமார் டோபால் , (பிறப்பு 20 ஜனவரி 1945) இந்தியக் காவல் பணி(ஓய்வு)  ஒரு முன்னாள் இந்திய புலனாய்வு மற்றும் சட்ட அமலாக்க அலுவலர் ஆவார். இந்தியாவின் 5 ஆவது மற்றும் தற்போதைய தேசிய பாதுகாப்பு ஆலோசகர் (இந்தியா)  ஆன இவர் 2014 மே 30 முதல் இப்பதவியில் உள்ளார்.. இவர் 2004-2005 இல் புலனாய்வுத் துறையின் இயக்குநராக இருந்தார்.

பாலகோட் வான் தாக்குதல்

14 பிப்ரவரி 2019 அன்று  புல்வாமா தாக்குதல்களுக்கு காரணமான பாகிஸ்தானில் செயல்படும் ஜெய்ஷ்-இ-முகமது இயக்கம் செயல்படும் பாலகோட் முகாம்களை அஜீத் டோபாலின் ஆலோசனையின் பெயரில், இந்திய விமானப்படை நடத்திய, பாலகோட் தாக்குதல்கள் புகழ் பெற்றது.

பதவி நீட்டிப்பு
அஜீத் டோபாலுக்கு 3 மே 2019 முதல் தேசிய பாதுகாப்பு ஆலோசகர் பதவி மேலும் ஐந்தாண்டுகளுக்கு நீட்டித்து இந்திய அரசு ஆனையிட்டுள்ளதுடன், அவருக்கு காபினெட் அமைச்சர் தகுதியும் வழங்கப்பட்டுள்ளது.

மேற்கோள்

1945 பிறப்புகள்
இந்திய அரசு அதிகாரிகள்
இந்தியாவின் பாதுகாப்பு ஆலோசகர்கள்
இந்திய காவல் பணி அதிகாரிகள்
பௌரி கர்வால் மாவட்ட நபர்கள்
இந்திய உளவாளிகள்
அட்லாண்டிக் புயற்பருவம்

அட்லாண்டிக் புயற் பருவம் (Atlantic Hurricane Season) என்பது அட்லாண்டிக் பெருங்கடலில் உருவாகும் புயல்களின் பருவ காலமாகும். இது பொதுவாக ஒவ்வொரு ஆண்டும் ஜூன் 1 முதல் நவம்பர் 30 வரை நீடிக்கும், எனினும் சில புயல்கள் இப்பகுதியில் எப்பொழுதும் உருவாகலாம்.

புயலின் உருவாக்கம்

அட்லாண்டிக் பகுதியில் புயல்கள் எவ்வாறு உருவாகுகின்றன:

1. காற்றின் நடுவு அழுத்தம் குறைதல்:

சமவெளித் துருவங்களில் காற்றின் அழுத்தம் குறையும்போது, அதனை சுற்றி காற்றின் பரவல் வேகம் அதிகரிக்கும்.

2. புயலை உருவாக்கும் காற்றுப் பகுதிகள்:

வெப்பமண்டல கடல்சரிவுகளில் கடல் நீரின் வெப்பநிலை 26.5°C அல்லது அதற்கு அதிகமாக இருக்கும்போது, நீராவி காற்றுடன் இணைந்து மிதமான காற்றழுத்தத்தை உருவாக்குகிறது.

3. குளிர் காற்றுடன் செருகல்:

கடல் மேற்பரப்பில் வெப்பமான நீர் உறிஞ்சப்பட்டு அதனால் மழைக் காற்று உருவாகுகிறது, இது காற்றழுத்த மையத்தை அதிகரிக்கிறது.

பயல் பரவும் பகுதிகள்

அட்லாண்டிக் புயற் பருவத்தின் போது புயல்கள் பின்வரும் இடங்களில் உருவாகின்றன:

கரீபியன் கடல்

மேற்கு அட்லாண்டிக் கடல்

மெக்சிகோ வளைகுடா பகுதி

புயல்களின் தீவிரம் மற்றும் பெயரிடல்

அட்லாண்டிக் புயல்களின் தீவிரம் சஃபர்-சிம்ப்சன் அளவுகோலத்தின் அடிப்படையில் அளக்கப்படுகிறது:

இப்புயல் 1-5 வரை வகைப்படுத்தப்படுகிறது (காற்றின் வேகம் மற்றும் சேதத்திற்கேற்ப).

பெயரிடல்: புயல்களுக்கு முன்கூட்டியே சில பெயர்கள் தரப்படுகின்றன. இது பொதுமக்கள் மக்கள் எளிதில் புயலை அடையாளம் காண உதவுகிறது.

பூமிக்கு ஏற்படும் பாதிப்பு

1. காற்று மற்றும் மழை:

அதிக வேகமான காற்று மற்றும் மிகுந்த மழை கடலோர பகுதிகளில் சேதத்தை ஏற்படுத்தும்.

2. நீர் பெருக்கு:

கடல் நீர் உயர்ந்து கடற்கரைப் பகுதிகளுக்கு வருவதால் கடலோர மக்கள் மிகவும் பாதிக்கப்படுகிறார்கள்.

3. பொருளாதார இழப்புகள்:

வீடுகள், விவசாயம், மற்றும் தொழில்துறைகளுக்கு பெரும் பாதிப்பு ஏற்படுகிறது.

அட்லாண்டிக் புயற் பருவம் உலகளாவிய அழிவுகளுக்கும், இயற்கை வளங்கள் மீதான அழுத்தங்களுக்கும் ஒரு முக்கிய விளக்கமாக விளங்குகிறது.

அட்லாண்டிக் சூறாவளி பருவங்கள்
காரீய பிக்ரேட்டு

காரீய பிக்ரேட்டு (lead picrate), Pb(C6H2(NO2)3O)2 என்ற மூலக்கூற்று வாய்ப்பாட்டை உடைய, பிக்ரேட்டு குடும்பத்தைச் சேர்ந்த ஒரு கரிம வேதிச் சேர்மம் ஆகும். இச்சேர்மம் பிக்ரிக் அமிலத்தின் உப்பாகும். இச்சேர்மத்தில் காரீயமானது +2 ஆக்சிசனேற்ற நிலையில் உள்ளது. இச்சேர்மம் ஒரு அதிக உணர்திறன் மிக்க வெடிக்கும் பொருளாகும். இது ஒரு வெடிக்க வைக்கும் தொடக்க வினைப்பொருள் ஆகும்.

செயல்முறை விளக்க நோக்கங்களுக்காக, இயல்பான சூழலில், மிகவும் எளிதாகவும், பாதுகாப்பாகவும் தயாரிக்கப்படலாம். பிக்ரிக் அமிலமானது சிவப்பு காரீயத்துடன் (Pb3O4) கலக்கப்பட்டு பின்னர் வெப்பப்படுத்தப்படுகிறது. ஒரு நேரத்தில் 50 மில்லி கிராமுக்கும் அதிகமாக இதனைத் தயாரிப்பது கூடாதென பரிந்துரைக்கப்படுகிறது. 130–160 °செ வெப்பநிலையைச் சுற்றி, பிக்ரிக் அமிலமானது உருகத் தொடங்குகிறது. இவ்வாறு பிக்ரிக் அமிலம் உருகத் தொடங்கும் போது, கலவையானது வெடிக்கிறது.

மேற்கோள்கள்

வெடிக்கும் வேதிப்பொருட்கள்
ஈயம்(II) சேர்மங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சீ ஷீ திருவிழா

சீ ஷீ திருவிழா (The Qixi Festival (), குய்ஹியாவோ விழா (Qiqiao Festival (
乞巧节) என்றும் அழைக்கப்படுவது ஒரு சீனத் திருவிழா ஆகும். சீன புராணங்களின்படி ஸின்யூ என்ற பெண் தன் காதலனான நியுலங் என்பவரைக் காண இந்த நாளில் வருவதாக நம்பப்படுகிறது. இந்த நாள் சீன நாட்காட்டியில் 7 வது மாதத்தின் 7 வது நாளில் வருகிறது. இது சிலசமயங்களில் ஏழாவது இரட்டை விழா (the Double Seventh Festival) என்றும், சீன காதலர் தினம் (the Chinese Valentine's Day), ஏழுகளின் இரவு (the Night of Sevens),    மக்பீ விழா (the Magpie Festival) என்றும் அழைக்கப்படுகிறது.

இந்த விழாவானது காதலர்களான, ஸின்யூ மற்றும் நிவுலாங் ஆகியோரின் காதல் கதைப் புராணத்திலிருந்து வந்தது. இந்த கதைக்குரிய விழாவானது ஆன் அரசமரபு காலத்திலிருந்து கொண்டாடப்படுகிறதாக தெரிகிறது. இந்த புகழ்பெற்ற தொன்மம் குறித்த ஆரம்பகால அறியப்பட்ட குறிப்பானது 2600 ஆண்டுகளுக்கு முந்தைய செவ்வியல் இலக்கியமான சீ சிங் நூலில் உள்ள ஒரு கவிதையில் கூறப்பட்டுள்ளது. சீ ஷீ திருவிழாவின் தாக்கமானது சப்பானின் தனாபதா விழா (Tanabata festival) மற்றும் கொரியாவின் சில்சோக் திருவிழா ( Chilseok festival) ஆகியவற்றில் உள்ளது.

தொன்மவியல் 
நெசவு திறமைமிக்க ஸின்யூ என்ற பெண் தெய்வம், வானத்தில் இருந்து பூவுலக்கு வரும்போது நியுலங் என்ற மாடு மேய்க்கும் இளைஞனைக் கண்டு இருவரும் காதல் வயப்பட்டனர். காதலர்கள் இருவரும் காதல் மணம்புரிந்து இரண்டு குழந்தைகளுடன் வாழ்ந்துவந்தனர். இந்த விஷயம் தெரியந்த, சொர்க்கத்தின் ராணியான ஸின்யூவின் தாய், அவளை மீண்டும் சொர்க்கத்துக்கே அழைத்துசென்றுவிடுகிறார். இதனால் நியுலங்கும் அவனுடைய குழந்தைகளும் அவளின் நினைவுகளால் வருந்துகின்றனர்.

இதன்பிறகு நியுலங் பறக்கும் காலணிகளின் உதவியோடு மனைவியைத் தேடி சொர்க்கத்துக்கு செல்கிறான். ஆனால், ஸின்யூவின் தாய் அவர்கள் சந்திக்க முடியாதவாறு, ஒரு பால்வெளியை உருவாக்கிவிடுகிறார். இந்தக் காதலர்களின் அழுகுரலைக் கேட்ட ‘வால்காக்கை’ (magpie) பறவைகள், அவர்கள் பால்வெளியைக் கடக்கப் பாலத்தை அமைத்துகொடுக்கின்றன. ஒருகட்டத்தில், ஸின்யூவின் தாய் காதலர்கள் இருவரும் ஆண்டுக்கு ஒருமுறை ‘சீ ஷீ’ நாளில் சந்திக்க சம்மதிக்கிறார். அந்தத் நாளானது ஒவ்வொரு சீனப் புத்தாண்டுக்கு பிறகு ஏழாவது மாதத்தில் ஏழாவது நாளில் வரும். அப்படி அவர்கள் சந்தித்த நாளைத்தான் சீனர்கள் காதலர் தினமாகக் கொண்டாடி மகிழ்கிறார்கள்.

வழக்கங்கள் 

சீனக் காதலர் நாளை முன்னிட்டு, அன்றைய நாள் மக்கள் வண்ணமயமான கொண்டாட்டத்தில் திளைப்பார்கள். வயது வேறுபாடு இல்லாமல் பெண்களும், குழந்தைகளும், அலங்கரிக்கப்பட்ட விளக்குகளை ஆற்றில் விடுவார்கள். கியூஜோவ் என்ற இடத்தில் உள்ள பழமையான காதல் தேவன் கோயிலை நோக்கி, காதலர்கள் ஏராளமானோர் சீன பாரம்பரிய உடையுடன் செல்வர். அங்கு காதலர்களுக்குள் அன்பை வெளிப்படுத்தும் விளையாட்டுகளும் நடைபெறுவது வழக்கம்.

மேற்கோள்கள்

நூற்பட்டியல் 
வன்படி
 
 
 
 
 
 
 
 
 
 
இயங்கலை
 Ladies on the ‘Night of Sevens’ Pleading for Skills . Dublin: Chester Beatty Library.

சீன விழாக்கள்
சீனப் பண்பாடு
காதல்
கூழைக்கடா மலர்

அரிஸ்ட்டோலோக்கியா கிரான்டிபுளோரா அல்லது கூழைக்கடா மலர் (Aristolochia grandiflora/pelican flower) என்பது ஒரு இலையுதிர் கொடி ஆகும். உலகிலேயே மிகப்பெரிய பூக்களைக்கொண்ட தாவரங்களுள் இதுவும் ஒன்று. அழுகின இறைச்சியைப் போன்ற மணத்தை வெளிப்படுத்தி, இப்பூக்கள் ஈக்களை ஈர்க்கின்றன.

வகைப்பாடு

தாவரவியல் பெயர்	:	அரிஸ்டோலோக்கியா கிராண்டிபுளோரா Aristolochia grandiflora
குடும்பம்		:	அரிஸ்டோலோக்கேசியீ (Aristolochacea)
இதர பெயர்கள்:	பெலிக்கன் மலர்  (Pelican Flower); வாத்து மலர் (Swan Flower)

செடியின் அமைவு
படர்ந்து வளரும் இக்கொடியின் இலை இதய வடிவத்தில் இருக்கும். இக்கொடியின் பூ பெரியதாக இருக்கும். இந்தப்பூ பறவையின் கழுத்து போல் வளைந்து இருக்கும். பார்ப்பதற்கு கூழைக்கடா பறவை ஓய்வு எடுக்கும் போது எப்படி இருக்குமோ அது போல் உள்ளதால் இதற்கு கூழைக்கடா மலர்  என்று பெயர்.

பூவின் அமைவு
இப்பூவின் வெளிப்பகுதி அகன்று இதய வடிவத்திலும், வளைந்து விளிம்பு ஊதா சிவப்புடன் கூடிய நரம்புகள் உடையது. இப்பூ 1½ அடி (50 செ.மீ) விட்டமும் 3 அடி நீளத்திற்கு மேல் வாலும் தொங்கிக் கொண்டிருக்கும். ஒரே பூவில் கேசரமும், சூலகமும் இருந்தாலும் சூலகம் முன்னாடி முதிர்ச்சியடைகிறது. பூ இதழ்கள் குழாய் வடிவமானது. இதனுள் ஈட்டி போன்ற முடிகள் கீழ்நோக்கி வளைந்திருக்கும்.  பூவின் வாசனையால் ஈக்கள் எதிளில் உள்ளே சென்று விடும். ஈக்கள் வெளியே வர முயன்றால் ஈட்டி போன்ற முடி குத்திவிடும். ஆகையால் ஈக்கள் வெளியே வர முடியாமல் உள்ளேயே சுழன்று கொண்டிருக்கும். இந்தக் காலத்தில் மகரந்தப்பைகள் ஈ மீது ஒட்டிக்கொள்ளும்.  மகரந்தச் சேர்க்கை முடிந்தவுடன் ஈட்டி முடிகள் வற்றிவிடும். இப்போது ஈ மலரைவிட்டு வெளியேறி வேறொரு பூவுக்குச் செல்லும்.

தாவரத்தில் காணப்படும் வேதிப்பொருள்கள்
இத்தாவரமானது நச்சுத்தன்மையையும் புற்றுநோய்க் காரணியைான அரிஸ்டோலோக்கிக் அமிலத்தைக் கொண்டுள்ளதாலும் மிகுந்த ஆபத்தை விளைவிக்கக்கூடியதாக அறியப்படுகிறது. அமெரிக்க ஐக்கிய நாடுகளின் விவசாயத் துறை இச்சேர்மத்தைக் கொண்டுள்ள அனைத்து விளைபொருள்களையும் தடை செய்துள்ளது. அரிஸ்டோலோசியா கிராண்டிஃப்ளோரொ (பிஸ்பென்சைல்ஐசோகுயினோலினிக் மற்றும் 8-பென்சைல்பெர்பெரினிக் போன்ற பல்வேறு ஆல்கலாய்டுகளைக் கொண்டுள்ளது. இந்த ஆல்கலாய்டுகள் பூச்சிகள் மற்றும் தாவர நுண்ணுயிரிகளுக்கு எதிரான பாதுகாப்பினை இத்தாவரத்திற்குத் தருகிறது.

காணப்படும் பகுதிகள்
இச்செடிகள் தென் அமெரிக்கா மற்றும் மேற்கு இந்தியத் தீவுகளில் அதிகம் உள்ளது.

மேற்கோள்கள்

வெளியிணைப்புகள் 

 Aristolochia grandiflora, profile at USDA
 Aristolochia grandiflora (pelican flower), Kew Gardens

மலர்கள்
ஊனுண்ணித் தாவரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
நெடுங்கள நாடு

நெடுங்கள நாடு என்பது பாண்டிய நாட்டின் 100 பிரிவுகளில்  ஒன்று. தற்போது உள்ள ,
பெரியகுளம் வட்டாரம் நெடுங்களநாடு என்று அழைக்கப் பட்டது. சங்ககாலத்தில் அதியமான் நெடுமிடல் அஞ்சி என்பவன் இப்பகுதியை ஆண்டான். இந்த நாடு அதியமான்களின் பூர்வீக இடமாக அறியப் படுகிறது. அதிகமான் நெடுமிடல் தலையாலங்கானத்து செருவென்ற பாண்டியனின் படைத்தலைவனும் ஆவான். அவனது படையில் இருந்த புகழ் மிக்க வீர்கள் இந்தநாட்டுப் பகுதியில் இருந்தவர்கள்.

பாண்டியர்களின் பிரதிநிதியாகவே படையெடுத்துச் சென்று தகடூரை கைப்பற்றி தற்போதைய தர்மபுரி பகுதியில் அதியமான்கள் நிலையாக ஆதிக்கம் செலுத்தத் தொடங்கினர்.

சங்க இலக்கியங்களில் நெடுங்களத்துப் பரணர் என்ற பெயர் காணப்படுகிறது. இப்புலவர் நெடுங்கள நாட்டினை பிறப்பிடமாகக் கொண்டவர்.

இந்தப் பகுதியில் தான் புலிமான்கோம்பை, தாதபட்டி போன்ற இடங்களில்  இந்தியாவிலேயே பழமையான தமிழி கல்வெட்டுகள் கிடைத்துள்ளன.

அடிக்குறிப்பு 
1.	
•  நெடுமிடல் சாய, கொடு மிடல் துமிய, (பதிற்றுப்பத்து 32-10) 
 நீடூர் கிழவோன்வாய் வாள் எவ்வி ஏவல் மேவார்
நெடு மிடல் சாய்த்த பசும் பூண் பொருந்தலர்
அரிமணவாயில் உறத்தூர் ஆங்கண்,
கள்ளுடைப் பெருஞ் சோற்று எல் இமிழ் அன்ன, (பரணர் பாடல் அகநானூறு 266)

வாடாப் பூவிற் கொங்கர் ஓட்டி
நாடுபல தந்த பசும்பூண் பாண்டியன்
என்று அகநானூறு (செய்யுள் 253: 4-5)கூறுகிறது ... ...

நெடுமிடல் சாயக் கொடுமிடல் துமியப் 
 பொருமலை யானையோடு புலங்கடை இறுத்து
(பதிற்றுப்பத்து நாலாம் பத்து2:10-11) 

நெடுமிடல் சாய்த்த பசும்பூண் பொருந்தலர்
(அகம் 266: 12.)

கறையடி யானை நன்னன் பாழி
ஊட்டரு மரபின் அஞ்சுவரு பேய்க்
கூட்டெதிர் கொண்ட வாய்மொழி மிஞிலி,
புள்ளிற் கேம மாகிய பெரும் பெயர்
வெள்ளத் தானை அதிகன் கொன்று உவந்து
ஒள்வான் அமலை ஆடிய ஞாட்பு                          (அகம் 142:9-14)
என்று அகப்பாட்டுக் கூறுகிறது.
 
 மயிலை சீனி. வேங்கடசாமி ஆய்வுக் களஞ்சியம் - 3

 பரணர் – குறுந்தொகை 393
 முனைவர் வ. குருநாதன் (2001, திருவள்ளுவர் ஆண்டு 2032). சங்ககால அரச வரலாறு. தஞ்சாவூர் - 613005: தஞ்சாவூர் தமிழ்ப் பல்கலைக்கழகம். பக். 162 - 177.
 மயிலை சீனி. வேங்கடசாமி (2007, திருவள்ளுவர் ஆண்டு - 2038). சங்ககாலத் தமிழக வரலாறு. சென்னை: மீனா கோபால் பதிப்பகம். பக். (186 - 188)/232.
 அகம் 162, 231, 253, 338 குறுந்தொகை 393
 புறநானூறு 206

 சேரமன்னர் வரலாறு -ஔவை துரைசாமி 

பாண்டியர்
அதியர்
பாண்டியநாடு-பிரிவுகள்
அகநாடுகள்
பச்சோந்தி

{{Taxobox
| color = yellow
| name = பச்சோந்தி
| image = Bradypodion pumilum Cape chameleon female IMG 1767 (cropped).jpg
| image_width = 250px
| image_caption = பிராடிபோதியான் புமிலம்
| regnum = விலங்கினம்
| phylum = முதுகுநாணி
| classis = ஊர்வன
| ordo = இசுகொமட்டா
| subordo = இகுவானியா
| familia = கெமாலினிடே
| subdivision_ranks = பேரினம்
| subdivision =
பிராடிபோதியான்
காலூம்மா
கெமாலியோ
பர்சிபெர்
கின்யோஜியா
நாடிசிகாம்பியா
'புருக்காசியாரைப்பெலியோன்ராம்போலியான்}}
பச்சோந்தி (Chameleon'') என்பது செதிலுடைய ஊர்வன பிரிவைச் சேர்ந்த ஒரு பல்லிக் குடும்பம் ஆகும். இதில் மொத்தம் 203 இனங்கள் உள்ளன. இக்குடும்பத்தின் பல இனங்கள் பச்சை நிறத்தில் காணப்படுவதால் பச்சோந்தி என்று அழைக்கப்படுகின்றது. 

பச்சோந்திகளுள் சில இனங்கள், தாம் இருக்கும் இடத்திற்கு ஏற்றாற்போல் தமது நிறத்தை மாற்றிக்கொள்ளும் ஆற்றல் படைத்தன. இதற்கு காரணம் அவற்றின் தோலில் உள்ள நிற கலங்களுக்கும், மூளைப் பகுதிகளுக்கும் இடைவிடாது தொடர்பு இருந்துகொண்டேயிருப்பதாகும். பச்சோந்திக்கு காக்கை, கழுகுகளால் ஆபத்து அதிகம். அதுமட்டுமல்லாமல் ஒரு பயந்த பிராணி. அதனால் ஒரு நிமிடத்திற்கு மேல் அது தன்னுடைய நிறத்தை மாற்றிக்கொள்ளும். பச்சோந்திக்கு இன்னொரு குணமும் உண்டு. பச்சோந்தி தன் ஒரு கண்ணால் ஒரு இடத்தையும் மற்றொரு கண்ணால் வேறு இடத்தையும் பார்க்கும் ஆற்றல் பெற்றது. பச்சோந்தியின் கண்கள் ஒரு பொருளின் உயரம்,அகலம்,ஆழம் போன்ற முப்பரிமாணங்களையும் காணக்கூடிய வகையில் அமைந்திருக்கின்றன.ஒவ்வொரு கண்னும் தனித்தனியாக வேலை செய்யக்கூடியது. 360 பாகை அளவுக்குப் பார்வை விரியும்.

பச்சோந்திகள் கட்புலனாகும் ஒளியை மட்டுமன்றி புற ஊதாக்கதிர்களையும் கண்டுணரவல்லன.

இவற்றையும் காண்க 
பல்லி

மேற்கோள்கள் 

பச்சோந்திகள்
டிராகன் மரம்

டிராகன் மரம் (Dracaena draco) என்ற மரமானது கேனரி தீவுகளின் டிராகன் மரம் அல்லது டிராகோ என்றழைக்கப்படும் ஒரு மரமாகும். இத்தாரவம் ஒரு மித வெப்ப மண்டலத் தாவரப் பேரினத்தைச் சேர்ந்த ஒரு மரமாகும். இத்தாவரம், கேனரி தீவுகள், கேப் வர்டி, மதீரா, மேற்கு மொராக்கோ ஆகிய பகுதிகளைப் பூர்வீகமாகக் கொண்டதாகும்.

மரத்தின் அமைவு 

இந்த மரமானது 15 மீ (49 அடி) அல்லது அதற்கு மேற்பட்ட உயரம் மற்றும் 5 மீ (16 அடி) அல்லது அதற்கு மேற்பட்ட சுற்றளவு கொண்ட ஒரு பசுமையான நீண்ட காலம் வாழும் மரமாகும். மெதுவாக வளரக்கூடிய மரம். இது தண்ணீர் விட்டான் கொடி குடும்பத்தைச் சார்ந்த ஒரு விதையிலைத் தாவர வகையைச் சார்ந்தது. இதனுடைய இலைகள் 1.5 முதல் இம்மரம் 30 வருடம் ஆன பிறகு தான் கிளை விடும். அதன் பிறகே பூக்கும். பூக்கள் பச்சை நிறத்தில் இருக்கும். இதனுடைய கனி சிவந்த மஞ்சள் நிறத்தில் இருக்கும். இளந்தாவரமாக இருக்கும்போது தனித்த ஒற்றைத் தண்டு இருக்கும். சுமார் 10-15 வயதில் தண்டு வளர்வதை நிறுத்தி, வெள்ளை, லில்லி போன்ற வாசனை திரவிய மலர்களுடன் ஒரு பூக்கூர்முனையை உருவாக்குகிறது, அதைத் தொடர்ந்து பவளப் பழங்கள் தோன்றுகின்றன. விரைவில் முனைய மொட்டுகளின் கிரீடம் தோன்றி தாவரத்தின் புதிய கிளைகள் கிளைவிடத் தொடங்குகின்றன.

காணப்படும் பகுதிகள்
இம்மரம் கேனரித் தீவுகளில் உள்ளன. மிகவும் வயதான மரம் டேனிரிபி என்கிற இடத்தில் உள்ளது. இதுவே உலகின் மிக வயதான மரமாகும். இதற்கு 6000 ஆண்டுகள் வயது ஆகிறது என கணக்கிடப்பட்டுள்ளது. இம்மரத்தின் அடிப்பகுதியில் கிடைக்கும் ரெசின் பெண் டிராகனின் ரத்தம் போல் உள்ளது. இதிலிருந்து பலப் பொருட்கள் தயாரிக்கின்றனர்.

மேற்கோள்கள்

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
புறா மரம்

பொதுவாக புறா மரம் (dove-tree) (தாவரப் பெயர்; Davidia involucrata) கைக்குட்டை மரம், பாக்கெட் கைக்குட்டை மரம் அல்லது பேய் மரம் எனவும் அறியப்படும் இது நைசேசி குடும்பத்தைச் சேர்ந்த ஒரு நடுத்தர அளவிலான இலையுதிர் மரம் ஆகும். இது டேவிடியா பேரினத்தில் வாழும் ஒரே உயிரினம். இது முன்பு கார்னேசியே என்ற நாய் மரக் குடும்பத்தில் டுபெலோசுடன் சேர்க்கப்பட்டிருந்தது. இதன் புதைபடிவ இனங்கள் மேல் கிரெட்டேசியஸ் வரை பரவியுள்ளன.

மரத்தின் அமைவு 

இது மேற்கு சீனாவில் வளர்கிறது. இம்மரத்தைப் பற்றி சீனாவின் இயற்கையாளரும் பிரஞ்சு மிசினினரியுமான அர்மண்ட் டேவிட் என்பவர் முதன் முதலில் விளக்கினார். இதனால் இதற்கு இவர் பெயர் இணைக்கப்பட்டுள்ளது.

இது 50 முதல் 70 அடி உயரம் வளரக் கூடியது.  கூம்பு வடிவில் இருக்கும். இதனுடைய இலைகள் இதய வடிவில் உள்ளது. இம்மரத்தில் உள்ள பூக்கள் அனைவரையும் கவரும் விதத்தில் உள்ளது.  உருண்டையான மலர்க் கொத்தில் ஆண் பூக்கள் பலவும், ஒன்றிலிருந்து பல இருபால் பூக்களும் உள்ளன. இதன் அடியில் இரண்டு பூவடிச் செதில் இலைகள் சந்தன வெள்ளை நிறத்தில் தொங்கிக் கொண்டிருக்கும். இது 15 செ.மீ. நீளத்திற்கு ஒன்று பெரியதும் மற்றும் சிறியதுமாக இருக்கும். இது பார்ப்பதற்கு பச்சை இலைகளின் இடையே புறா உட்கார்ந்து இருப்பது போல தெரியும் இதனால் இதற்கு புறா மரம் என்று பெயர் வந்தது.
இதனுடையே கனி, பூ முடிந்தவுடன் வரும்.  இலைகள் கொட்டிவிடும். விதை கல்போன்று இருக்கும்.

ஒளிப்படங்கள்

மேற்கோள்கள் 

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தென்றலே என்னைத் தொடு

தென்றலே என்னைத் தொடு (Thendrale Ennai Thodu) 1985 ஆம் ஆண்டு வெளிவந்த தமிழ் காதல் திரைப்படம் ஆகும். சி. வி. சிறீதர் இயற்றி இயக்கிய இத்திரைப்படத்தில், மோகன், அப்பட அறிமுக நாயகியாக ஜெயசிறீ, ஒய். ஜி. மகேந்திரன், தேங்காய் சீனிவாசன் மற்றும் வெண்ணிற ஆடை மூர்த்தி போன்ற பலர் நடித்துள்ளனர். இளையராஜா இசையமைத்த இந்தத் திரைப்படம், 1985 ஆம் ஆண்டு, மே 31 இல் வெளியிடப்பட்டது.

நடிகர்கள் 
 மோகன்- ரகுநாத், ரகு
 ஜெயஸ்ரீ- மாலதியாக, மாலு 
 ஒய். ஜி. மகேந்திரன் ராமுவாக
 தேங்காய் சீனிவாசன்- பாலு (அ) பாலசுப்பிரமணியம், கண்காணிப்பாளராக 
 காந்திமதி- சுந்தரியாக, பாலுவின் மனைவி
 வெண்ணிற ஆடை மூர்த்தி- டாக்ஸி உரிமையாளராக  
 ஏ. ஆர். சீனிவாசன்-  ராஜசேகர், மாலதி தந்தையாக
 டைப்பிஸ்ட் கோபு-  ராமையாவாக

பாடல்கள் 
இத்திரைப்படத்திற்கு இளையராஜா இசையமைத்திருந்தார். தென்றல் வந்து என்னைத் தொடும் பாடல் ஹம்சநாதம் இராகத்தில் அமைக்கப்பட்டது.

மேற்கோள்கள் 

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஸ்ரீதர் இயக்கிய தமிழ்த் திரைப்படங்கள்
மோகன் நடித்த தமிழ்த் திரைப்படங்கள்
இளையராஜா இசையமைத்த திரைப்படங்கள்
தேங்காய் சீனிவாசன் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
காந்திமதி நடித்த திரைப்படங்கள்
உயரமான கோரைப்புல்



வகைப்பாடு
தாவரவியல் பெயர்	:	சைப்பிரஸ் பாப்பிரஸ்
			  	
குடும்பம்		:  	சைப்பிரேசியீ (Cyperaceae)

இதரப் பெயர்கள்

எகிப்து நாட்டு பாப்பிரஸ்,
எகிப்து நாட்டு காகிதச்செடி (Egyptian paper plant)

செடியின் அமைவு
கோரைப் புல் போன்றது. இக்குடும்பத்தில் 85 சாதிகளும், 3,200 இனங்களும் உண்டு. சைப்பிரஸ் எனும் சாதியில் 1000 இனங்கள் உண்டு.
சைப்பிரஸ் பாப்பிரஸ் பல பருவச் செடியாகும். இதன் அடியில் மட்டத்தண்டு கிழங்கு இருக்கிறது. இதிலிருந்து தண்டுமேல் நோக்கி வளர்கிறது. இது 10-15 அடி உயரம் வளர்கிறது. இதன் நுனியில் புல்போன்ற இலைகள் ஒரே கொத்தாக பிரஸ்போல் உள்ளன.  பூக்கள் மிகச் சிறியவை.  பழுப்பு நிறம் உடையது. சிறு கதிர்களாக இருக்கும்.

காணப்படும் பகுதிகள்
இவை எகிப்து நாட்டை சேர்ந்தது. ஆப்பிரிக்காவில் விக்டோரியா ஏரி அருகில் இவை 17 அடி உயரம் வளர்கிறது.

பொருளாதார பயன்
உலகில் முதன் முதலில் பேப்பர் இச்செடியிலிருந்து தான் தயாரிக்கபட்டது.

மேற்கோள்
| 1 || சிறியதும் - பெரியதும்  || அறிவியல் வெளியீடு  || ஜூன் 2001
()

புற்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
ஒன்றிணைக்க வேண்டிய தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
உருளைக்கிழங்கு மரம்

உருளைக்கிழங்கு மரம் (Solanum macranthum) என்பது பிரேசில் நாட்டில் காணப்படும் உருளைக்கிழங்கு குடும்பத்தைச் சேர்ந்த நடுத்தர அளவிலான (நாற்பது அடி (பன்னிரண்டு மீட்டர்) வெப்பமண்டல மரமாகும். மேலும் இது இரண்டு விஷயங்களுக்கு குறிப்பிடத்தக்கது. முதலில் அதன் பூக்கள் திறந்த பிறகும் பெரிதாக வளர்ந்து, அளவு இரட்டிப்பாகி, இறுதியில் இரண்டு அங்குலங்கள் (5 சென்டிமீட்டர்) அகலமாக மாறும். இது எந்த முழு அளவிலான மரத்தைவிட மிகக் குறுகிய ஆயுட்காலம் கொண்டது. இது நான்கு வயதில் முழு வளர்ச்சியடைந்து, அதன் ஐந்தாவது வயதில் இறந்துவிடும். மகரந்தச் சேர்க்கை செய்தால், பூக்கள் இரண்டு அங்குலங்கள் (ஐந்து சென்டிமீட்டர்) விட்டம் கொண்ட ஒரு வட்டமான, ஆரஞ்சு பழத்தை உருவாக்கும். இதனுடைய பூக்கள் 5-லிருந்து 7-மடல்களுடன் சுமார் 15 அங்குலங்கள் (39 செமீ) நீளமும் மற்றும் பாதி அகலமும் கொண்டதாக இருக்கும்.  பூ வெடிக்கும்போது வெள்ளையாக இருக்கும். பிறகு இது ஊதா சிவப்பு நிறமாக மாறிவிடும்.

வகைப்பாடு
தாவரவியல் பெயர்	:	சோலானம் மேக்ரந்தம் (Solanum macrantham)

குடும்பம்		    : 	'''சோலனேசியீ(Solanaaceae)

இதரப் பெயர்		:  	பெரிய நட்சத்திர உருளைக்கிழங்கு மரம் (Giant star potato tree)

மரத்தின் அமைவு
இக்குடும்பத்தில் மரமாக வளரக் கூடியது. இது ஒன்றே. இது 33 அடிக்கும் (10மீ) மேல் வளரக்கூடியது. விரிந்து பரந்து வளரும். இதனுடைய இலைகள் பெரியதாகவும் பலப்பிரிவுகளாக பிரிந்த பார்ப்பதற்கு மிக அழகாகவும் இருக்கும். இம்மரத்தில் உள்ள பூக்கள் உருளைக்கிழங்கு செடிகளில் உள்ள பூக்கள்போலவே இருக்கும் மேலும் இதனுடைய பூக்கள் 7 முதல் 12 கொத்தாக இருக்கும்.

இவை வேகமாக வளரக்கூடியவை. இவற்றின் விதைகள் தட்டையாக அழுந்தித் தகடு (அ) பொட்டு போல இருக்கும். விதைகள் மூலம் பயிரிடப்படுகிறது. இவற்றை அழகு மரமாக வளர்க்கிறார்கள். இக்குடும்பத்தில் 72 சாதிகளும் 1750 இனங்களும் உள்ளன. இவற்றில் இது ஒன்றே மரமாக வளரக்கூடியது.

மேற்கோள்
 சிறியதும் - பெரியதும் அறிவியல் வெளியீடு, ஜூன் 2001 

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
பெரிய உருண்டை சப்பாத்திக் கள்ளி

பெரிய உருண்டை சப்பாத்திக் கள்ளி (Enhinocactus grandis) என்ற இத்தாவரம் காக்டேசீயீ குடும்பத்தைச் சார்ந்தது. இத்தாவரம் பீப்பாய் சப்பாத்திக் கள்ளி, இராட்சத பீப்பாய் சப்பாத்திக் கள்ளி என்றும் அழைக்கப்படுகிறது. இதன் பூர்வீக வாழிடம் மெக்சிகோவின் பியூப்லாவில் காணப்படும் சுண்ணாம்புப்பாறைக் குன்றுகளாகும். இது எக்கினோகாக்டஸின் மிகப் பெரிய இனங்களில் ஒன்றாகும். இது பியூப்லாவின் பாலைவனங்களில் காணப்படும் மிகவும் சிறப்பியல்பு கொண்ட, கவனத்தைக் கவர்கின்ற தாவரமாகும்.

செடியின் அமைவு
இச்சப்பாத்திக் கள்ளி உருண்டை வடிவமாக பீப்பாய் போன்று இருக்கும். இது 10 அடி உயரமும், 10 அடி சுற்றளவும் கொண்டது. இதன் உருளை வடிவத் தண்டு கீற்று கீற்றாக நீளவாக்கில் இருக்கும். இவ்வரம்புகளில் முள் வட்டங்கள் இருக்கும். இவை 5 செ.மீ. நீளம் உடையன. தண்டின் மேல் உச்சிப் பகுதியில் முட்கள் மஞ்சள் மற்றும் சிவப்பு நிறத்திலும், இதனிடையே ரோமம் போன்ற முட்களும் உள்ளன. இந்தச் சப்பாத்திக் கள்ளியில் 5 செ.மீ. நீளமுடைய மஞ்சள் நிறப்பூக்கள் உண்டாகின்றன. இதன் கனியில் ரோமம் போன்ற முட்கள் உள்ளன. சப்பாத்திக் கள்ளியின் தண்டுப்பகுதியில் நீர் சேமித்து வைக்கப்படுகிறது. இதன் தண்டுகள் பச்சை நிறமாக உள்ளன. இது உணவைத் தயாரிக்கப் பயன்படுகிறது. இதன் இலைகள் முட்களாக மாறிவிடுகின்றன. ஆகவே, இவற்றில் இலைகள் இருப்பதில்லை.

காணப்படும் பகுதிகள்
இது தெற்கு மெக்ஸிகோ பகுதிகளில் வளர்கிறது. சப்பாத்திக் கள்ளிக் குடும்பத்தில் 25 சாதிகளும், 1500 இனங்களும் உண்டு.

மேற்கோள்கள்

கள்ளிகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
உயரக் கற்றாழை

உயரக் கற்றாழை (Saguaro) என்பது சப்பாத்திக் கள்ளிக் குடும்பத்தில் மிக உயரமாக வளரும் மரமாகும். இது 50 முதல் 70 அடி உயரம் வளரக் கூடியது. அடி மரம் 2 அடி விட்டம் கொண்டது.  தூண் போன்ற பல கிளைகளைக் கொண்டு இருக்கும். பார்ப்பதற்கு மெழுகுவர்த்தி போன்று இருக்கும். கிளைகளின் முனைகளில் 10 செ.மீ. நீளமுடைய அழகிய வெள்ளை நிற புனல் வடிவப் பூக்கள் உண்டாகும். இப்பூக்கள் நண்பகல் நேரத்தில் வெடிக்கும். இதன் கனி சூன் மாதத்தில் பழுக்கும். இது ஊதா கலந்து செந்நிறமாக இருக்கும். அரிசோனா நாட்டில் பாப்பாகோ இந்தியர்கள் இதை உணவாக உண்கிறார்கள்.  விதை கருப்பாக, பளபளப்பாக இருக்கும்.

சிறப்புப் பண்புகள்
இம்மரம் 250 ஆண்டுகள் வரை உயிர் வாழக் கூடியது. ஒரு இஞ்ச் வளர 30 வருடங்கள் ஆகிறது. அரிசோனாவிலும் மெக்ஸிகோ, கலிபோனியா ஆகிய இடங்களில் பாறை நிறைந்த பகுதியிலும் மலைப்பகுதியிலும் இவைகள் நன்கு வளர்கின்றன.

மேற்கோள்கள்

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
எறும்புச் செடி

எறும்புத் தாவரம் (Myrmecodia tuberosa) என்பவை மரத்தின் மீது படர்ந்து வாழும் மேலொட்டிகளை குறிக்கிறது. இது சில எறும்பினங்களோடு இணைவாழ்வு உறவில் உள்ளது. எறும்புகள் இதன் போலான உட்கூடை வாழப் பயன்படுத்துகின்றன. தாவரத்தைப் பிற பூச்சிகளைடம் இருந்து பாதுகாக்கின்றன. தம் கழிவால் தாவரத்துக்கு ஊட்டச்சத்துகளை அளிக்கின்றன. கைடினோபைட்டம் பார்மிக்கேரிய்ம், பிமட்டோடிசு சினுவோசா, திசுச்சிடியா இராப்பிளெசியானா ஆகியனவும் மைர்மிசோடியா டியூபெரோசா போன்ற மேலொட்டிகளாகும். இவை சரவாக் வெண்மணலிலும் குப்பைகளிலும் வளர்வனவாகும்.

வகைப்பாடு
தாவரவியல் பெயர்	:மைர்மிசோடியா  டியூபெரோசா   Myrmecodia tuberosa
			 	
குடும்பம்		: ரூபியேசியீ (Rubiaceae)

இதரப் பெயர்		:எறும்புக் கூடுகள் (Ants Nests)

விவரிப்பு
இது ஒரு சிறியச் செடி. இதனுடைய அடிப்பகுதி மட்டத் தண்டுக்கிழங்கு உடையது. உருண்மை வடிவமாக குடுவை போன்று உள்ளது. 20 செ.மீ. விட்டம் உடையது. இதன் மீது வசத்தன்மை உடைய குத்தக் கூடிய ரோமம் உள்ளது. இதனுடைய தண்டு நான்கு முகம் கொண்டது இலைகள் சதைப்பற்று உடையது. பூக்கள் சிறியவை. வெள்ளை நிறமுடையது.
இதனுடைய கிழங்கின் உள்பகுதி வெள்ளிடமாக அறை போன்று உள்ளது. இதனுள் எறும்புகள் குடியிருக்கின்றன. மேலும் இதன் மீது பாதுகாக்கிறது. எறும்பின் மூலமும் இச்செடிக்கு பயன் உள்ளது.

காட்சிமேடை

மேற்கோள்கள்

உசாத்துணை
 சிறியதும் - பெரியதும், அறிவியல் வெளியீடு, 2001

செடிகள்
மேலொட்டிகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கிராம்மட்டோபைலம் ஸ்பிசியோசம்

கிராம்மட்டோபைலம் ஸ்பிசியோசம் (Grammatophyllum Speciosum) என்பது லாவோஸ், மியான்மர், தாய்லாந்து, வியட்நாம், போர்னியோ, இந்தோனேசியா (சுமத்ரா, ஜாவா, சுலாவேசி) மற்றும் மலேசியா ஆகியோரை பூர்வீகமாகக் கொண்ட ஆர்க்கிட் தாவர இனமாகும். இது பிலிப்பைன்ஸ், நியூ கினியா, சாலமன் தீவுகளிலும் காணப்படுவதாக பதிவு செய்யப்பட்டுள்ளது. இது கின்னஸ் உலக சாதனைகள் புத்தகத்தால் உலகின் மிக உயரமான ஆர்க்கிட் என பட்டியலிடப்பட்டுள்ளது, இதன் மாதிரிகள் 7.62 மீட்டர் (25 அடி) உயரம் வரை பதிவு உள்ளது செய்யப்பட்டுள்ளன.

விளக்கம் 
தாவரக் குடும்பங்களில் மிகப் பெரிய குடும்பம் ஆர்க்கிடேசியீ குடும்பம் ஆகும். இக்குடும்பத்தில் 30,000 இனச் செடிகள் உள்ளன. இவற்றில் மிகப்பெரிய செடி இது ஆகும். இது மரங்கள் மீது தொற்றுச் செடிகளாக வளர்கின்றது. இவற்றின் அடிப்பகுதியில் பொய்க் கிழங்கு உள்ளன. இதனுடைய தண்டு 6-10 அடி உயரம் வளரக்கூடியது. இலைகள் 1-2 அடி நீளத்திற்க தண்டில் இரண்டு வாரிசையில் உள்ளன.  பூங்கொத்து 8 அடி நீளத்திலும், சுமார்; 70 முதல் 100 பூக்கள் கொண்டும் உள்ளது.  இதனுடைய பூக்கள் பெரியதாகவும், மஞ்சள் மற்றும் சிவப்பு கருஞ்சிவப்பு புள்ளிகளுடன் இருக்கும். இவ்வினத்தில் 8 சாதிகள் உள்ளன. இச்செடி ஜாவா, மலேசியா, வியட்நாம் ஆகிய நாடுகளில் வளர்கிறது. ஜாவாவில் உள்ள மரத்தில் 18 அடி சுற்றி இச்செடி தொற்றி படர்ந்து வளர்ந்துள்ளது.  மரத்தில் 8 அடி நீளத்திற்கு வேர்கள் ஒட்டி உள்ளன.

மேற்கோள்கள்

வெளி இணைப்புகள் 

பூக்கும் தாவரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தவுக்கிளாசு பிர்

தவுக்கிளாசு பிர் (Douglas fir) என்பது வடமேற்கு அமெரிக்காவில் காணப்படும் மிகவும் உயரமான மரவகை ஆகும்.

வகைப்பாடு
தாவரவியல் பெயர்	:	சிடோட்சுகா மென்சீசில்
			 	Pseudotsuga menziesii

குடும்பம்		:	பைனேசியே
இதரப் பெயர்		:	தவுக்கிளாசு பிர் (Douglas Fir)

மர விவரிப்பு
மிகவும் உயரமாக வளரும் மரங்களில் இதுவும் ஒன்று. இது 330 அடி (100 மீ) உயரம் வளரக்கூடியது. மிகவும் பசுமையாக இருக்கும். இம்மரம் உருளையாக இருக்கும். மரத்தின் பட்டை முதலில் சாம்பல் நிறத்தில் இருந்து, பிறகு சிகப்பு நிறமாகவும் மாறும்.  இம்மரம் மிகவும் வேகமாக வளரும் மரம் ஆகும். இது மிகவும் கடினமானதும், உறுதியானதும் ஆகும். கூம்புகள் தொங்கிக் கொண்டு இருக்கும். செதிலுக்கு இடையில் ஆண் பூக்களும் பெண் பூக்களும் உள்ளன. ஆண் பூக்கள் ஊதா நிறத்திலிருந்து மஞ்சள் நிறத்திலும், பெண் பூ ஊதா சிவப்பிலிருந்து பச்சையாகவும் இருக்கும். இவற்றை காடுகளின் ராஜா எனவும் அழைப்பார்கள். 417 அடி உயரம் கொண்ட ஒரு மரம் 1895 ஆண்டு வெட்டியுள்ளார்கள். இம்மரங்களை அழகுக்காகவும் வளர்க்கிறார்கள். மேலும் இதை இருப்புத்தடத்  தண்டவாளங்களுக்கும் பயன்படுத்துகிறார்கள்.

காணப்படும் பகுதிகள்
இம்மரம் வட அமெரிக்காவில் கனடா முதல் மெக்சிகோ வரை காணப்படுகிறது.

மேற்கோள்கள்

வெளி இணைப்புகள்

 Conifers.org: Pseudotsuga menziesii
 Arboretum de Villardebelle – cone photos
 Humboldt State University — Photo Tour: Douglas-fir, Pseudotsuga menziesii — Institute for Redwood Ecology.
 Pseudotsuga menziesii - information, genetic conservation units and related resources. European Forest Genetic Resources Programme (EUFORGEN).

தாவரங்கள்
மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தாவரவியல் பெயருடையக் கட்டுரைகள்
விக்டோரியா (தாவரம்)

இது மிகப்பெரிய வியக்கத்தக்க இலை கொண்ட நீர்த்தாவரம் ஆகும்.  இதன் மட்டத்தண்டு கிழங்கு சேற்றில் புதைந்திருக்கும்.  நீர் நிலைவற்றி செடி காய்ந்து போனாலும், கிழங்கில் உயிர் நிலைத்திருக்கும்.  திரும்பி நீர் வந்ததும் கிழங்கிலிருந்து புதிய இலை, பூ வரும்.  கிழங்கிலிருந்து வேர்கள் சேற்றுக்குள் வளரும்.  இது வளர்வதற்கு மிகப் பெரிய நீர் நிலைகள் தேவைப்படுகின்றன. ஒவ்வொரு தாவரத்திலிருந்தும் சுமார் 40-45 இலைகள் தோன்றுகின்றன.  இவ்விலைகள் மிகப் பெரிய ஒரு தட்டு போல் காட்சி அளிக்கின்றன.  மிகப் பெரியதாக வளர்ச்சியடைந்த ஓர் இலை 6-7 அடி விட்டம் கொண்டது.  ஓரம் தட்டு போல் மேல் வளைந்திருக்கும்.  இது 7 செ.மீ. இருக்கும்.  இவ்விலைகள் 68-85 கிலோ எடை தாங்கக் கூடியன.  ஏறி உட்கார்ந்தால் இது கிழிவது இல்லை.  இதில் 20 முதல் 40 வரை பூக்கள் வரும்.  இப்பூக்கள் ஓர் அடி அகலம் கொண்ட வெள்ளை ரோஜா நிறமும் மிக வாசனையும் உடையன.  இவைகளில் 400 முதல் 600 விதைகள் வரை காணப்படும்.  விதைகளை வறுத்து உண்கிறார்கள்.
இவற்றில் 3 இனங்களுண்டு.  அயின மண்டல அமெரிக்காவிலும், அமேசான் ஆற்றிலும் வளர்கிறது.  இதை முதன் முதலில் 1801 ஆம் ஆண்டு பிரேசில் நாட்டில் கண்டனர்.  பிறகு 1837ஆம் ஆண்டு ஐரோப்பாவிற்குக் கொண்டு சென்றனர்.  இதற்குப் புகழ் பெற்ற மகாராணி விக்டோரியாவின் பெயரை வைத்தனர்.

மேற்கோள்
 || அறிவியல் வெளியீடு  || ஜூன் 2001

நீர்த் தாவரங்கள்
தாவரவியல் பெயருடையக் கட்டுரைகள்